సెబికి సాట్ ఆదేశాలుహైదరాబాద్ (ఆంధ్రజ్యోతి బిజినెస్): సత్యం కంప్యూటర్స్ కుంభకోణం కేసులో రామలింగరాజు ఆయన సహచరులకు వ్యతిరేకంగా సెబి హోల్టైమ్ మెంబర్  జారీ చేసిన ఉత్తర్వులను సెక్యూరిటీస్ అప్పిలేట్ ట్రిబ్యునల్ (సాట్) పక్కనబెట్టింది. నాలుగునెలల్లో మళ్లీ కొత్త ఉత్తర్వులను ఇవ్వాలని ఆదేశించింది. రామలింగరాజు ఆయన సోదరుడు రామరాజు, వి శ్రీనివాస్, జి రామకృష్ణ, విఎస్ ప్రభాకర్ గుప్తను 14 ఏళ్ల పాటు సెక్యూరిటీల మార్కెట్లోకి అడుగుపెట్టరాదని సెబి హోల్టైమ్ మెంబర్ 2014 జూలైలో ఉత్తర్వులు జారీ చేశారు. ఈ ఉత్తర్వులను అప్పిలేట్ ట్రిబ్యునల్ తప్పుబట్టింది. అదే విధంగా  కుంభకోణంలో నిందితులు అక్రమంగా పోగేసుకున్న సొమ్మును బయటకు కక్కాలంటూ జారీ చేసిన ఆదేశాల్లో కూడా పరస్పర వైరుధ్యాలున్నట్టు ట్రిబ్యునల్ అభిప్రాయపడింది. అందరికీ ఒకే విధంగా 12 శాతం వడ్డీతో సహా  1848.93 కోట్ల రూపాయలను చెల్లించాలని ఆదేశించడంపై అభ్యంతరం వ్యక్తం చేసింది. అక్రమ ట్రేడింగ్లో లబ్దిదారుల విషయంలో సెబికే పూర్తి స్పష్టత ఉన్నట్టుగా లేదని వ్యాఖ్యానించింది.  ఈ ఉత్తర్వులను పక్కనబెడుతూ కేసును మళ్లీ తాజా విచారణ కోసం  సెబి హోల్ టైమ్ మెంబర్కు తిప్పిపంపింది. రామలింగరాజు ఆయన సహచరులపై సెబి ఎక్కుపెట్టిన ఇన్సైడర్ ట్రేడింగ్, లాభార్జన కోసం అక్రమ లావాదేవీల వంటి అరోపణలతో  మాత్రం అప్పిలేట్ ట్రిబ్యునల్ ఏకీభవించింది. పునర్విచారణ పూర్తి చేసి సాధ్యమైనంత తొందరగా వీలుంటే నాలుగునెలల లోపే కొత్త ఉత్తర్వులుజారీ చేయాలని కూడా హోల్టైమ్ మెంబర్కు సూచించింది. తాజా ఉత్తర్వులు వెలువడే వరకు రామలింగరాజు ఆయన సహచరులు  సెక్యూరిటీల మార్కెట్ దూరంగా ఉండాలని కూడా స్పష్టం చేసింది.
sebiki sat aadesaluhaidarabaad (aandhrajyoti bijines): satyam computers kumbhakonam kesulo ramalingaraju aayana sahacharulaku vyatirekamgaa sebi holtime member  jaarii chesina uttarvulanu securities appilate tribunal (sat) pakkanabettindi. naalugunelallo malli kotta uttarvulanu ivvaalani aadesinchindi. ramalingaraju aayana sodarudu ramaraju, vi srinivas, ji ramakrishna, vs prabhakar guptanu 14 ella paatu securityla marketloki adugupettaraadani sebi holtime member 2014 juulailoo uttarvulu jaarii chesaru. ee uttarvulanu appilate tribunal tappubattindi. adhe vidhamgaa  kumbhakonamlo ninditulu akramamgaa pogesukunna sommunu bayataku kakkaalantuu jaarii chesina aadesaallo kuudaa paraspara vairudhyaalunnattu tribunal abhipraayapadindi. andarikee oke vidhamgaa 12 saatam vaddeetho sahaa  1848.93 kotla roopaayalanu chellinchaalani aadesinchadampai abhyantaram vyaktam chesindi. akrama tradinglo labdidaarula vishayamlo sebike puurti spashtata unnattugaa ledani vyaakhyaaninchindi.  ee uttarvulanu pakkanabedutuu kesunu malli taja vichaarana kosam  sebi hol time membarku tippipampindi. ramalingaraju aayana sahacharulapai sebi ekkupettina insaider trading, labharjana kosam akrama lavadevila vanti aropanalatho  maatram appilate tribunal ekibhavinchindi. punarvichaarana puurti chesi saadhyamainanta tondaragaa veelunte naalugunelala lope kotta uttarvulujaarii cheyalani kuudaa holtime membarku suuchimchimdi. taja uttarvulu veluvade varaku ramalingaraju aayana sahacharulu  securityla market dooramgaa undaalani kuudaa spashtam chesindi.